Lucía García

Lucía García Córdoba (Barakaldo, 1998ko uztailaren 14a) bizkaitar futbolaria da, aurrelari moduan aritzen dena. 2024 urtean Emakumezkoen MX Ligako Rayadasen  jokatzen hasi zen.  Emakumezkoen Lehen Mailako Athletic ClubekoFicha de la jugadora en Laliga.es eta Women's Super Leagueko Manchester United Women Football Clubeko kidea izan zen. 2018an egin zuen debuta Espainiako selekzio absolutuan. 2024ko Udako Olinpiar Jokoetan parte hartu zuen.

 Bizitza 
Lucia eta bere hiru haurrideak Gurutzetako Ospitalean jaio ziren, bertan erditze anitzetan espezializatuta zeudelako. Bere ama, zazpi hilabeteko haurdun zegoena, Asturiasko Pola del Pino herritik Barakaldora joan zen erditzera.

 Futbolari ibilbidea 

 Oviedo Modernoko hastapenak 
15 urterekin egin zuen debuta Lehen Mailan, 2013-2014 denboraldian, Oviedo Moderno C.F. taldean. Lehen denboraldian 26 partida jokatu zituen, guztira 8 gol lortuta. Bere debuta txapelketako lehen jardunaldian egin zuen, Valentzia CFren aurka. Aurrelari gaztearen tantoei esker, bere taldeak hamargarren postuan amaitu zuen denboraldia.

Bere bigarren denboraldia aurrekoaren antzekoa izan zen. Urte horretan jokatutako 18 partidetan, Luciak aurreko urteko gol kopurua (8 tanto) berdintzea lortu zuen eta bere taldeak mailari eutsi zion, hamargarren postuan amaituta. Zorte txarragoa izan zuen talde asturiarrak 2015-2016 denboraldian. Ordukoan, Luciak 3 gol baino ezin izan zituen sartu Lehen Mailako 19 jardunalditan. Taldeak 15. postuan amaitu zuen denboraldia eta kategoria-jaitsiera izan zuen.

 Athletic Club 
Hurrengo udan, Luciak 18 urte zituela, Athletic Club taldearekin fitxatu zuen. Heldu zenetik erreferentea izan zen taldean eta hirian. Azkar egokitu zen taldera. Lehen urtean 5 gol sartu zituen Ligako 21 partidatan. Gainera, urte horretan UEFA Emakumezkoen Txapeldunen Ligako jokatu zuen. Europako lehiaketa nagusian bi partidatan hartu zuen parte eta ezin izan zuen golik sartu. 2017-2018 denboraldia lehenengoaren antzekoa izan zen, Ligako 27 partidetan 4 tanto egin baitzituen. Urte horretan bertan, Erreginaren Kopan, hiru partidatan parte hartu zuen, 3 gol sartuta.

2018-2019 urtean eman zuen lehen pauso handia. 22 partidatan 12 gol egitera iritsi zen Lehen Mailan, ordura arteko zifrarik altuenera. Nola ez, bere taldeko izarretako bat izan zen, 5. postura iristeko aukera emanda. Denboraldi horretan erakutsi zuen errendimenduari esker, txapelketako jokalari nabarmenetako bat izan zen, eta estatuko selekziorako deialdien kinieletan finkoetako bat. 2019ko martxoaren 13an, EDF Logroñoren aurkako partidu batean, Lucíak bere lehen hat-trick hirukoitza lortu zuen Athleticeko jokalari gisa, euskal neskek 4-3 irabazita.

2019-2020 denboraldian, bere progresioak geldialdi txiki bat izan zuen. Luciak hainbat partida galdu zituen eta 18 baino ez zituen jokatu. Jokatutako partida zenbakiak behera egin bazuen ere, partidako gol portzentajea altua izaten jarraitu zuen, bi partidatik behin gola sartuta. Hurrengo denboraldian, Luciak goleatzaile maila eta erregulartasuna berreskuratu zituen eta bere errekorra hautsi zuen: 16 gol 29 partidatan. Denboraldi horretan, bere burua eta bere taldea krisian zeuden une batean (berak bi hilabete zeramatzan golik sartu gabe eta Athleticek sailkapeneko beheko postuetan zegoen), Luciak bere jardun onenetako bat egin zuen "lehoi" gisa eta bere bigarren hirukoa sinatu zuen klubean, Rayo Vallecano taldearen aurka 2-3 irabazita.

Nahiz eta 2021-2022 denboraldia ez zuen oso ondo hasi, urtea zifra ezin hobeekin amaitzea lortu zuen, 11 gol eta 4 asistentzia lortuz. Beste behin ere, aurrelari nazionalei dagokienez, jokalari nabarmenetako bat izan zen.

 Manchester United 
2022ko ekainaren 30ean amaitu zitzaion kontratua Athletic Clubekin eta Manchester Uniteden bi urteko kontratua sinatzea erabaki zuen.Lucía García firma dos años con el Manchester United 2022ko irailaren 17an egin zuen debuta, Reading taldearen aurka 4-0 irabazita. Hurrengo astean klubarekin lehen gola sartu zuen, West Ham Uniteden aurka 2-0 irabazita irailaren 25ean. 2024ko maiatzaren 12an, Emakumezkoen FA Cup-eko finalean bi gol historiko bat lortu zuen eta partidako jokalari izendatu zuten, bere taldeari lagunduz, bere taldeari, Manchester United-i, lehen aldiz emakumezkoen FA Cup-a irabazten lagunduta, Tottenham Hotspur-i 4-0 irabazita Wembley estadioan.

 Selekzio nazionala 
Lucia beti izan zen finkoa selekzio nazionaleko beheko kategorietako deialdietan, 16 urtez azpiko taldeararekin parte hartzeko lehen deia jaso zuenetik. 2014an deitu zioten lehen aldiz, eta, urte horretan bertan, Serbian parte hartu zuen UEFAko Garapen Txapelketan. Lehiaketa horretan, Espainia txapeldunaizan zen, garai hartan Oviedo Modernoko aurrelaria zen eta jokalari nabarmenetako bat izan zen, 4 partidatan 5 tanto egin baitzituen.

Txapelketa handiak urtebete geroago iritsi ziren. 2015ean 17 urtez azpiko UEFAko Europako Txapelketa irabazi zuen. Hasiera zalantzati baten ondoren, Ingalaterraren aurka berdinduta, selekzioak dena zuen jokoan Alemaniaren aurka, faboritoetako bat. Luciaren hiru gol erabakigarriak izan ziren Espainiari txapelketako beste partidetara begira moralez gainezka ematen zion gol zaparrada ixteko. Txapelketako finala Suitzaren aurka izan zen eta Espainiako taldeak 5-2 irabazi zuen. Luciak sartu zuen partida horretako lehen gola.

Bi urte geroago, berriz ere txapelketa handi bat irabazi zuen. 2017an, 19 urtez azpiko UEFAko Europako Txapelketan titulua eskuratu zuen. Espainiak Ipar Irlandaren aurka hasi zuen bere ibilbidea, eta Espainiako taldeak 2-0 irabazi zuen Barakaldoko aurrelariaren gol batekin. Alemaniaren aurka 2-0 galdu eta Eskoziari 1-0 irabazi ondoren, Espainiak Herbehereak  taldea izan zuen finalerdietan, eta 3-2 irabazi zuen. Luciak egin zuen finalaurreko lehen gola. Finalean, Espainiak 3-2 irabazi zion Frantziari, azken minutuetan partida irauli eta gero.

2018an Espainiako selekzio absolutuan debutatu zuen Belgikan, Espainiak irabazi zuen Zipreko Kopan.

2019ko ekainean Frantziako Emakumezkoen Munduko Futbol Kopan parte hartu zuen. Selekzioak Hegoafrikaren aurkako Munduko Futbol Txapelketan irabazi zuen lehen partidan (3-1) gol bat sartu zuen, hirugarrena, Jennifer Hermosok penaltiz sartutako bi golen ostean.

2022ko uztailean deitu zioten berriz ere Espainiako selekzioarekin jokatzeko, ordukoan, Emakumezkoen Eurokoparako. Luciak Espainiarentzat gakoetako bat izan zen txapelketa hasieran, Finlandiaren aurkako partidan buruz egindako erremate bati esker Espainiak 4-1eko emaitzarekin garaipena lortu zuen.

 Taldeak 
ClubPaísAñoOviedo Moderno C.F.2013 - 2016Athletic Club2016 - 2022Manchester United2022 - 2024Monterrey Femenil2024 - 2025

 Palmaresa 

 Txapelketa nazionalak 
TituluaTaldeaLekuaUrteaLiga MX FemenilMonterrey Futbol taldea 2024Women's FA CupManchester United 2024

 Nazioarteko txapelketak 
TituluaTaldeaLekuaUrteaEuropako txapelketa
17 urtez azpikoa Espainiako selekzioa 2015Europako txapelketa
19 urtez azpikoa Espainiako selekzioa 2017

 Banakako sariak 
SariaUrteaSelekzioko jokalari nabarmena2019-2020

 Erreferentziak 

 Kanpo estekak 
 Lucia Garciari elkarrizketa BERRIA egunkarian (2020.02.26) "Uste baino lehia zailagoa da Taconen aurkakoa"

Kategoria:Barakaldarrak
Kategoria:Bizkaiko emakume futbolariak
Kategoria:Athleticeko futbolariak (emakumezkoen taldea)
Kategoria:2024ko Udako Olinpiar Jokoetako futbolariak